title: Komission direktiivi 2009/77/EY, annettu 1 päivänä heinäkuuta 2009 , neuvoston direktiivin 91/414/ETY muuttamisesta kloorisulfuronin, kyromatsiinin, dimetakloorin, etofenproksin, lufenuronin, penkonatsolin, triallaatin ja triflusulfuronin sisällyttämiseksi siihen tehoaineina (ETA:n kannalta merkityksellinen teksti)

text:
               2.7.2009

               FI

               Euroopan unionin virallinen lehti

               L 172/23

      KOMISSION DIREKTIIVI 2009/77/EY,
   annettu 1 päivänä heinäkuuta 2009,
   neuvoston direktiivin 91/414/ETY muuttamisesta kloorisulfuronin, kyromatsiinin, dimetakloorin, etofenproksin, lufenuronin, penkonatsolin, triallaatin ja triflusulfuronin sisällyttämiseksi siihen tehoaineina
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloon kuuluvat kloorisulfuroni, kyromatsiini, dimetakloori, etofenproksi, lufenuroni, penkonatsoli, triallaatti ja triflusulfuroni.

               (2)

               Kyseisten tehoaineiden vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajien ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Kloorisulfuronin ja kyromatsiinin osalta esittelevä jäsenvaltio oli Kreikka, ja kaikki asiaa koskevat tiedot toimitettiin 27 päivänä heinäkuuta 2007 ja 31 päivänä elokuuta 2007. Dimetakloorin ja penkonatsolin osalta esittelevä jäsenvaltio oli Saksa, ja kaikki asiaa koskevat tiedot toimitettiin 2 päivänä toukokuuta 2007 ja 19 päivänä kesäkuuta 2007. Etofenproksin osalta esittelevä jäsenvaltio oli Italia, ja kaikki asiaa koskevat tiedot toimitettiin 15 päivänä heinäkuuta 2005. Lufenuronin osalta esittelevä jäsenvaltio on Portugali, ja kaikki asiaa koskevat tiedot toimitettiin 20 päivänä syyskuuta 2006. Triallaatin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin 6 päivänä elokuuta 2007. Triflusulfuronin osalta esittelevä jäsenvaltio oli Ranska, ja kaikki asiaa koskevat tiedot toimitettiin 26 päivänä heinäkuuta 2007.

               (3)

               Arviointikertomuksia ovat tarkastelleet vertaistarkasteluna jäsenvaltiot ja Euroopan elintarviketurvallisuusviranomainen, ja ne on esitetty komissiolle Euroopan elintarviketurvallisuusviranomaisen tieteellisten kertomusten (4) muodossa 26 päivänä marraskuuta 2008 kloorisulfuronin osalta, 17 päivänä syyskuuta 2008 kyromatsiinin ja dimetakloorin osalta, 19 päivänä joulukuuta 2008 etofenproksin osalta, 30 päivänä syyskuuta 2008 lufenuronin ja triflusulfuronin osalta, 25 päivänä syyskuuta 2008 penkonatsolin ja 26 päivänä syyskuuta 2008 triallaatin osalta. Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja 26 päivänä helmikuuta 2009 valmistuivat komission tarkastelukertomukset kloorisulfuronista, kyromatsiinista, dimetakloorista, lufenuronista, penkonatsolista, triallaatista ja triflusulfuronista sekä 13 päivänä maaliskuuta 2009 etofenproksista.

               (4)

               Eri tutkimuksista on käynyt ilmi, että kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia ja triflusulfuronia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksissa lueteltujen käyttötarkoitusten osalta. Näin ollen on aiheellista sisällyttää kyseiset tehoaineet liitteeseen I sen varmistamiseksi, että kyseisiä tehoaineita sisältäviä kasvinsuojeluaineita koskevien lupien myöntäminen voidaan järjestää mainitussa direktiivissä säädetyllä tavalla kaikissa jäsenvaltioissa.

               (5)

               Rajoittamatta edellä esitetyn päätelmän soveltamista on kuitenkin asianmukaista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Lufenuronin, dimetakloorin ja kloorisulfuronin osalta ilmoittajia olisi pyydettävä toimittamaan lisätietoja valmistettujen tehoaineiden kemiallisesta koostumuksesta. Lisäksi kyromatsiinin ja penkonatsolin osalta on aiheellista edellyttää, että ilmoittajat toimittavat lisätietoja maaperässä olevien metaboliittien NOA 435343 (kyromatsiini) ja U1 (penkonatsoli) kulkeutumisesta ja käyttäytymisestä ympäristössä sekä vesieliöille aiheutuvasta riskistä. Triallaatin osalta on aiheellista vaatia ilmoittajaa toimittamaan lisätietoja kasvien primaarimetaboliasta, maaperässä olevan metaboliitin di-isopropyyliamiinin kulkeutumisesta ja käyttäytymisestä ympäristössä, rikastumisesta vesieläinten ravintoketjussa, kalaa syöville nisäkkäille aiheutuvasta riskistä ja pitkäaikaisesta riskistä lieroille. Edelleen on aiheellista edellyttää ilmoittajaa toimittamaan lisätietoja etofenproksiin liittyvästä riskistä vesieliöille ja sedimenttieliöille, lisätutkimuksia mahdollisista haittavaikutuksista vesieliöiden hormonitoimintaan (kalojen koko elinkaaren tutkimus) ja rikastumisesta ravintoketjussa. Lisäksi dimetakloorin, kloorisulfuronin ja triflusulfuronin osalta ilmoittajien olisi toimitettava lisätietoja metaboliittien toksikologisesta merkityksestä siinä tapauksessa, että aine on luokiteltu syöpää aiheuttavaksi ryhmään 3 kuuluvaksi aiheeksi.

               (6)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (7)

               Ilman, että tehoaineen sisällyttämisellä direktiivin 91/414/ETY liitteeseen I rajoitettaisiin direktiivin velvoitteiden soveltamista, jäsenvaltioille olisi sisällyttämisen jälkeen annettava kuusi kuukautta aikaa kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia ja triflusulfuronia sisältäviä kasvinsuojeluaineita koskevien voimassa olevien lupien tarkistamiseksi, jotta varmistetaan, että direktiivissä 91/414/ETY ja erityisesti sen 13 artiklassa ja liitteessä I vahvistetut edellytykset täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteessä III tarkoitetun asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (8)

               Komission asetuksen (ETY) N:o 3600/92 (5) mukaisesti arvioitujen tehoaineiden sisällyttämisestä direktiivin 91/414/ETY liitteeseen I saatu aiempi kokemus on osoittanut, että voimassa olevien lupien haltijoiden velvollisuuksia selvitettäessä saattaa syntyä vaikeuksia saada tietoja. Lisävaikeuksien ehkäisemiseksi näyttää tämän vuoksi olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (9)

               Sen vuoksi direktiiviä 91/414/EY olisi muutettava.

               (10)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä heinäkuuta 2010.
   Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia tai triflusulfuronia tehoaineinaan sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä kesäkuuta 2010.
   Jäsenvaltioiden on kyseiseen päivämäärään mennessä erityisesti tarkistettava, että kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia ja triflusulfuronia koskevat mainitun direktiivin liitteen I edellytykset täyttyvät, kyseisiä tehoaineita koskevien tekstien B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia tai triflusulfuronia joko ainoana tehoaineenaan tai yhtenä monista tehoaineistaan, jotka kaikki on viimeistään 31 päivänä joulukuuta 2009 sisällytetty direktiivin 91/414/ETY liitteeseen I, ja ottaen huomioon kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia ja triflusulfuronia koskevien, mainitun direktiivin liitteessä I olevien tekstien B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia tai triflusulfuronia ainoana tehoaineenaan sisältävien tuotteiden osalta tarvittaessa muutettava tai peruutettava lupa viimeistään 30 päivänä kesäkuuta 2014; tai

               b)

               kloorisulfuronia, kyromatsiinia, dimetaklooria, etofenproksia, lufenuronia, penkonatsolia, triallaattia tai triflusulfuronia yhtenä monista tehoaineistaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2014 taikka siinä direktiivissä tai niissä direktiiveissä, joilla kyseinen aine tai aineet on lisätty direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         4 artikla
   Tämä direktiivi tulee voimaan 1 päivänä tammikuuta 2010.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 1 päivänä heinäkuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EFSA Scientific Report (2008) 201, Conclusion regarding the peer review of the pesticide risk assessment of the active substance chlorsulfuron (lopullinen versio 26. marraskuuta 2008).
   EFSA Scientific Report (2008) 168, Conclusion regarding the peer review of the pesticide risk assessment of the active substance cyromazine (lopullinen versio 17. syyskuuta 2008).
   EFSA Scientific Report (2008) 169, Conclusion regarding the peer review of the pesticide risk assessment of the active substance dimethachlor (lopullinen versio 4. huhtikuuta 2008).
   EFSA Scientific Report (2008) 213. Conclusion regarding the peer review of the pesticide risk assessment of the active substance etofenprox (lopullinen versio 19. joulukuuta 2008).
   EFSA Scientific Report (2008) 189, Conclusion regarding the peer review of the pesticide risk assessment of the active substance lufenuron (lopullinen versio 30. syyskuuta 2008).
   EFSA Scientific Report (2008) 175, Conclusion regarding the peer review of the pesticide risk assessment of the active substance penconazole (lopullinen versio 25. syyskuuta 2008).
   EFSA Scientific Report (2008) 195, Conclusion regarding the peer review of the pesticide risk assessment of the active substance triflusulfuron (lopullinen versio 30. syyskuuta 2008).
   EFSA Scientific Report (2008) 181, Conclusion regarding the peer review of the pesticide risk assessment of the active substance tri-allate (lopullinen versio 26. syyskuuta 2008).

      (5)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat kohdat:

                     Nro

                     Nimi, tunnistenumerot

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”287

                     Kloorisulfuroni
                     CAS-nro: 64902-72-3
                     CIPAC-nro: 391

                        1-(2-kloorifenyylisulfonyyli)-3-(4-metoksi-6-metyyli-1,3,5-triatsiini-2-yyli)urea

                     ≥ 950 g/kg
                     Epäpuhtaudet:
                     2-klooribentseenisulfonamidi (IN-A4097) enintään 5 g/kg ja
                     4-metoksi-6-metyyli-1,3,5-triatsiini-2-amiini (IN-A4098) enintään 6 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen kloorisulfuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 vesieliöiden ja muiden kuin kohdelajeina olevien kasvien suojeluun; näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä,

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot.

                           Asianomaisten jäsenvaltioiden on

                                 —

                                 varmistettava, että ilmoittaja toimittaa tällaiset tiedot komissiolle viimeistään 1. tammikuuta 2010.

                           Jos klooorisulfuroni luokitellaan syöpää aiheuttavaksi ryhmään 3 kuuluvaksi aineeksi direktiivin 67/548/ETY liitteessä VI olevan 4.2.1 kohdan mukaisesti, asianomaisten jäsenvaltioiden on pyydettävä toimittamaan lisätietoja metaboliittien IN-A4097, IN-A4098, IN-JJ998, IN-B5528 ja IN-V7160 merkityksestä syövän suhteen ja varmistettava, että ilmoittaja toimittaa tiedot komissiolle kuuden kuukauden kuluessa kyseistä ainetta koskevan luokittelupäätöksen ilmoittamisesta.

                     288

                     Syromatsiini
                     CAS-nro: 66215-27-8
                     CIPAC-nro 420

                     N-syklopropyyli-1,3,5-triatsiini-2,4,6-triamiini

                     ≥ 950 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön hyönteisten torjunta-aineena kasvihuoneissa.
                     B   OSA
                     Arvioidessaan hakemuksia, jotka koskevat syromatsiinia sisältävien kasvinsuojeluaineiden käytön sallimista muihin käyttötarkoituksiin kuin tomaatteihin, erityisesti kuluttajien altistumisen kannalta, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen syromatsiinia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 —

                                 vesieliöiden suojeluun,

                                 —

                                 pölyttäjien suojeluun.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan lisätietoja maaperässä olevan metaboliitin NOA 435343 kulkeutumisesta ja käyttäytymisestä ympäristössä sekä vesieliöille aiheutuvasta riskistä. Niiden on varmistettava, että ilmoittaja, jonka pyynnöstä syromatsiini on sisällytetty tähän liitteeseen, toimittaa tällaiset tiedot komissiolle viimeistään 31. joulukuuta 2011.

                     289

                     Dimetakloori
                     CAS-nro: 50563-36-5
                     CIPAC-nro: 688

                        2-kloori-N-(2-metoksietyyil)aset-2′,6′-ksylidiidi

                     ≥ 950 g/kg
                     Epäpuhtaus 2,6-dimetylaniliini: enintään 0,5 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön rikkakasvien torjunta-aineena siten, että ainetta käytetään enintään 1,0 kg/ha vain joka kolmas vuosi samalla pellolla.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen dimetaklooria koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 vesieliöiden ja muiden kuin kohdelajeina olevien kasvien suojeluun; näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä,

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot.

                           Tarvittaessa lupaedellytyksiin on sisällyttävä riskinhallintatoimenpiteitä, ja metaboliittien CGA 50266, CGA 354742, CGA 102935 ja SYN 528702 aiheuttaman pohjavesien mahdollisen saastumisen todentamiseksi on pilaantumiselle alttiilla alueilla käynnistettävä seurantaohjelmia.
                     Asianomaisten jäsenvaltioiden on

                                 —

                                 varmistettava, että ilmoittaja toimittaa tällaiset tiedot komissiolle viimeistään 1. tammikuuta 2010.

                           Jos dimetakloori luokitellaan syöpää aiheuttavaksi ryhmään 3 kuuluvaksi aineeksi direktiivin 67/548/ETY liitteessä VI olevan 4.2.1 kohdan mukaisesti, asianomaisten jäsenvaltioiden on pyydettävä toimittamaan lisätietoja metaboliittien CGA 50266, CGA 354742, CGA 102935 ja SYN 528702 merkityksestä syövän suhteen ja varmistettava, että ilmoittaja toimittaa tiedot komissiolle kyseistä ainetta koskevan luokittelupäätöksen ilmoittamisesta.

                     290

                     Etofenproksi
                     CAS-nro: 80844-07-1
                     CIPAC-nro: 471

                        2-(4-etoksifenyyli)-2-metyylipropyyli 3-fenoksibentsyylieetteri

                     ≥ 980 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön hyönteisten torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen etofenproksia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 vesieliöiden suojeluun; näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä,

                                 —

                                 mehiläisten ja muiden kuin torjuttavien niveljalkaisten suojeluun; näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä.

                           Asianomaisten jäsenvaltioiden on

                                 —

                                 varmistettava, että ilmoittaja toimittaa komissiolle lisätietoja vesieliöille ja sedimenttieliöille aiheutuvasta riskistä sekä rikastumisesta ravintoketjussa,

                                 —

                                 varmistettava lisätietojen toimittaminen mahdollisista haittavaikutuksista vesieliöiden hormonitoimintaan (kalojen koko elinkaaren tutkimus).

                           Niiden on varmistettava, että ilmoittajat toimittavat tällaiset tutkimukset komissiolle viimeistään 31. joulukuuta 2011.

                     291

                     Lufenuroni
                     CAS-nro: 103055-07-8
                     CIPAC-nro: 704

                        (RS)-1-[2,5-dikloori-4-(1,1,2,3,3,3-heksafluori-propoksi)-fenyyli]-3-(2,6-difluoribentsoyyli)-urea

                     ≥ 970 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön hyönteisten torjunta-aineena sisätiloissa tai ulkona olevissa hyönteisansoissa.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen lufenuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 suureen pysyvyyteen ympäristössä ja bioakkumulaation suureen riskiin sekä varmistettava, että lufenuronin käytöllä ei ole pitkäaikaisia haittavaikutuksia muille kuin torjuttaville eliöille,

                                 —

                                 lintujen, nisäkkäiden, muiden kuin torjuttavien maaperän organismien, mehiläisten, muiden kuin torjuttavien niveljalkaisten, pintavesien ja vesieliöiden suojeluun haavoittuvissa olosuhteissa.

                           Asianomaisten jäsenvaltioiden on

                                 —

                                 varmistettava, että ilmoittaja toimittaa tällaiset tiedot komissiolle viimeistään 1. tammikuuta 2010.

                     292

                     Penkonatsoli
                     CAS-nro: 66246-88-6
                     CIPAC-nro: 446

                        (RS) 1-[2-(2,4-dikloori-fenyyli)-pentyyli]-1H-[1,2,4] triatsoli

                     ≥ 950 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön sienitautien torjunta-aineena kasvihuoneissa.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen penkonatsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan lisätietoja maaperässä olevan metaboliitin U1 kulkeutumisesta ja käyttäytymisestä ympäristössä. Niiden on varmistettava, että ilmoittaja, jonka pyynnöstä penkonatsoli on sisällytetty tähän liitteeseen, toimittaa tällaiset tiedot komissiolle viimeistään 31. joulukuuta 2011.

                     293

                     Triallaatti
                     CAS-nro: 2303-17-5
                     CIPAC-nro: 97

                        S-2,3,3-triklooriallyyli-di-isopropyyli

                        (tiokarbamaatti)

                     ≥ 940 g/kg
                     NDIPA (Nitroso-di-isopropylamiini)
                     enintään 0,02 mg/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen triallaattia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 —

                                 ravinnon kautta tapahtuvaan kuluttajien altistumiseen triallaatin jäämille, joita on käsitellyissä kasvustoissa, vuoroviljelykasvustoissa sekä eläinperäisissä tuotteissa,

                                 —

                                 vesieliöiden ja muiden kuin torjuttavien kasvien suojeluun ja varmistettava, että lupaehtoihin sisältyy tarvittaessa riskinhallintatoimenpiteitä kuten puskurivyöhykkeitä,

                                 —

                                 TCPSA:n hajoamistuotteiden aiheuttamaan pohjavesien mahdolliseen saastumiseen, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot. Lupaedellytyksiin on tarvittaessa sisällyttävä riskinhallintatoimenpiteitä.

                           Asianomaisten jäsenvaltioiden on varmistettava, että ilmoittaja toimittaa komissiolle

                                 —

                                 lisätietoja kasvien primaarimetabolian arvioimiseksi,

                                 —

                                 lisätietoja maaperässä olevan metaboliitin di-isopropyyliamiinin kulkeutumisesta ja käyttäytymisestä ympäristössä,

                                 —

                                 lisätietoja mahdollisesta rikastumisesta vesieläinten ravintoketjussa,

                                 —

                                 lisätietoja kalaa syöville nisäkkäille aiheutuvan riskin ja lieroja koskevan pitkäaikaisen riskin tarkastelua varten.

                           Niiden on varmistettava, että ilmoittaja toimittaa tällaiset tiedot komissiolle viimeistään 31. päivänä joulukuuta 2011.

                     294

                     Triflusulfuroni
                     CAS-nro: 126535-15-7
                     CIPAC-nro: 731

                        2-[4-dimetyyliamino-6-(2,2,2-trifluorietoksi)-1,3,5-triatsiini-2-yylikarbamoyylisulfamoyyli]-m-toluhappo

                     ≥ 960 g/kg
                     N,N-dimetyyli-6-(2,2,2-trifluorietoksi)-1,3,5-triatsiini-2,4-diamiini
                     enintään 6 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön rikkakasvien torjunta-aineena sokeri- ja rehujuurikkailla siten, että ainetta käytetään enintään 60 g/ha vain joka kolmas vuosi samalla pellolla. Käsiteltyjen kasvustojen lehtiä ei saa syöttää kotieläimille.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26. helmikuuta 2009 valmistuneen triflusulfuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 ravinnon kautta tapahtuvaan kuluttajien altistumiseen metaboliittien IN-M7222 ja IN-E7710 jäämille, joita on vuoroviljelykasvustoissa ja eläinperäisissä tuotteissa,

                                 —

                                 vesieliöiden ja -kasvien suojeluun trisulfuronin ja metaboliitin IN-66036 aiheuttamilta riskeiltä ja varmistettava, että lupaehtoihin sisältyy tarvittaessa riskinhallintatoimenpiteitä kuten puskurivyöhykkeitä,

                                 —

                                 hajoamistuotteiden IN-M7222 ja IN-W6725 aiheuttamaan pohjavesien mahdolliseen saastumiseen, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot. Lupaedellytyksiin on tarvittaessa sisällyttävä riskinhallintatoimenpiteitä.

                           Jos trisulfuroni luokitellaan direktiivin 67/548/ETY liitteessä VI olevan 4.2.1 kohdan mukaisesti syöpää aiheuttavaksi ryhmään 3 kuuluvaksi aineeksi, asianomaisten jäsenvaltioiden on pyydettävä toimittamaan lisätietoja metaboliittien IN-M7222, IN-D8526 ja IN-E7710 merkityksestä syövän suhteen. Jäsenvaltioiden on varmistettava, että ilmoittaja toimittaa tiedot komissiolle kuuden kuukauden kuluessa kyseistä ainetta koskevan luokittelupäätöksen ilmoittamisesta.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Neuvoston direktiivi 2009/116/EY, tehty 25 päivänä kesäkuuta 2009 , direktiivin 91/414/ETY muuttamisesta parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 sisällyttämiseksi siihen tehoaineina (ETA:n kannalta merkityksellinen teksti)

text:
               9.9.2009

               FI

               Euroopan unionin virallinen lehti

               L 237/7

      NEUVOSTON DIREKTIIVI 2009/116/EY,
   tehty 25 päivänä kesäkuuta 2009,
   direktiivin 91/414/ETY muuttamisesta parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 sisällyttämiseksi siihen tehoaineina
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa tämän direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.

               (2)

               Komission asetuksissa (EY) N:o 1112/2002 (2) ja (EY) N:o 2229/2002 (3) annetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloon kuuluvat parafiiniöljyt CAS-nro 64742-46-7, CAS-nro 72623-86-0 ja CAS-nro 97862-82-3.

               (3)

               Parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 vaikutukset ihmisten terveyteen ja ympäristöön on arvioitu asetusten (EY) N:o 1112/2002 ja (EY) N:o 2229/2004 säännösten mukaisesti ilmoittajan ehdottamien käyttötarkoitusten osalta. Näissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle (EFSA) asetuksen (EY) N:o 2229/2004 10 artiklan 1 kohdan mukaisesti. Parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 osalta esittelevä jäsenvaltio oli Kreikka, ja kaikki asiaa koskevat tiedot toimitettiin 6 päivänä toukokuuta 2008.

               (4)

               Jäsenvaltiot ja Euroopan elintarviketurvallisuusviranomainen ovat suorittaneet kyseisen arviointikertomuksen vertaistarkastelun, ja kertomus on annettu komissiolle 19 päivänä joulukuuta 2008 Euroopan elintarviketurvallisuusviranomaisen parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevan tieteellisen kertomuksen muodossa. Jäsenvaltiot ja komissio ovat tarkastelleet kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus parafiiniöljyistä CAS-nro 64742-46-7, CAS-nro 72623-86-0 ja CAS-nro 97862-82-3 valmistui 12 päivänä huhtikuuta 2009.

               (5)

               Kyseisten tehoaineiden arvioinnissa on tullut esiin joitakin avoimia kysymyksiä. Arvioinnin kuluessa saatu näyttö ei riittänyt osoittamaan, että käyttö on turvallista toimijoiden, työntekijöiden, sivullisten ja kuluttajien kannalta. Tästä syystä tuolloin toimitettujen tietojen perusteella ei ollut mahdollista määrittää, täyttyvätkö kriteerit parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 sisällyttämiseksi direktiivin 91/414/ETY liitteeseen I.

               (6)

               Komissio on pyytänyt ilmoittajaa toimittamaan vertaisarvioinnin tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Ilmoittajan esittämistä perusteluista huolimatta komissio kuitenkin katsoi aluksi, että mainittuja huolenaiheita ei voitu täysin sulkea pois.

               (7)

               Neuvoston käytössä olevien tietojen perusteella vaikuttaa kuitenkin siltä, että huolenaiheet liittyvät puuttuviin erittelyihin ja että ne voidaan ratkaista, kun aineen puhtaus osoitetaan. Kuten Euroopan elintarviketurvallisuusviranomaisen tieteellisessä kertomuksessa todetaan, jos parafiiniöljyjen voidaan osoittaa olevan erittäin puhtaita (eli 100-prosenttisia), toksikologisia ongelmia ei pitäisi ilmetä. Parafiinien erittelyt vahvistetaan Euroopan farmakopeassa. Parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 sisältävien kasvinsuojeluaineiden voidaan yleisesti odottaa täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset, erityisesti kun ne vastaavat kyseessä olevia teknisiä erittelyjä. Näin ollen on tarkoituksenmukaista sisällyttää parafiiniöljyt liitteeseen I, edellyttäen, että ilmoittajat toimittavat tietoja, jotka osoittavat aineen olevan kyseessä olevien erittelyjen mukaista.

               (8)

               Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Näin ollen on tarkoituksenmukaista vaatia, että ilmoittaja toimittaa parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevia lisätietoja tehoaineiden teknisistä erittelyistä.

               (9)

               Kohtuullinen siirtymäaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (10)

               Rajoittamatta direktiivissä 91/414/ETY säädettyjä velvoitteita, jotka johtuvat tehoaineen sisällyttämisestä liitteeseen I, jäsenvaltioille olisi sisällyttämisen jälkeen annettava kuusi kuukautta aikaa tarkistaa parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 sisältäviä kasvinsuojeluaineita koskevat voimassa olevat luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I mainitut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava voimassa olevat luvat. Edellä tarkoitetusta määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (11)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (4) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien ehkäisemiseksi näyttää tämän vuoksi olevan tarpeen selkeyttää jäsenvaltioiden velvollisuuksia, erityisesti velvollisuutta varmistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (12)

               Direktiiviä 91/414/ETY olisi sen vuoksi muutettava vastaavasti.

               (13)

               Koska elintarvikeketjua ja eläinten terveyttä käsittelevä pysyvä komitea ei ole antanut asiasta lausuntoa, komissio ei ole voinut antaa aikomiaan säännöksiä direktiivin 91/414/ETY 19 artiklassa säädetyn menettelyn mukaisesti.

               (14)

               Paremmasta lainsäädännöstä tehdyn toimielinten välisen sopimuksen (5) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2010. Niiden on viipymättä toimitettava nämä säännökset komissiolle kirjallisina.
   Jäsenvaltioiden on sovellettava näitä säännöksiä 1 päivästä heinäkuuta 2010.
   Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava 30 päivään kesäkuuta 2010 mennessä sellaisia kasvinsuojeluaineita koskevat voimassa olevat luvat, jotka sisältävät parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 tehoaineina.
   Jäsenvaltioiden on kyseiseen päivämäärään mennessä erityisesti varmistettava, että parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevat mainitun direktiivin liitteen I edellytykset täyttyvät, lukuun ottamatta kyseisiä tehoaineita koskevan tekstin B osassa mainittuja edellytyksiä, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan vaatimusten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen kaikkien sellaisten sallittujen kasvinsuojeluaineiden osalta, jotka sisältävät parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 joko ainoina tehoaineina tai yhtenä monista tehoaineista, jotka kaikki on 31 päivään joulukuuta 2009 mennessä sisällytetty direktiivin 91/414/ETY liitteeseen I. Jäsenvaltioiden on suoritettava arviointi direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteen III vaatimukset täyttävän asiakirja-aineiston perusteella ja ottaen huomioon parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa säädetyt vaatimukset.
   Määrittämisen jälkeen jäsenvaltioiden on

               a)

               parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 ainoina tehoaineina sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2014; tai

               b)

               parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2014 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         4 artikla
   Tämä direktiivi tulee voimaan 1 päivänä tammikuuta 2010.
   5 artikla
   Tämä direktiivi on osoitettu jäsenvaltioille.

      Tehty Luxemburgissa 25 päivänä kesäkuuta 2009.

            Neuvoston puolesta

            Puheenjohtaja

         L. MIKO

      (1)  EYVL L 230, 19.8.1991, s. 1.

      (2)  EYVL L 168, 27.6.2002, s. 14.

      (3)  EUVL L 379, 24.12.2004, s. 13.

      (4)  EYVL L 366, 15.12.1992, s. 10.

      (5)  EUVL C 321, 31.12.2003, s. 1.

      LIITE
      Lisätään direktiivin 91/414/ETY liitteessä I olevan taulukon loppuun seuraavat kohdat:

                     Nro

                     Nimi,tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”Parafiiniöljyt
                     CAS-nro 64742-46-7
                     CAS-nro 72623-86-0
                     CAS-nro 97862-82-3
                     CIPAC-nro: ei saatavilla

                        Parafiiniöljy

                     Euroopan farmakopea 6.0

                     1. tammikuuta 2010

                     31. joulukuuta 2019

                     A   OSA
                     Lupa voidaan myöntää ainoastaan hyönteisten tai punkkien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevan tarkastelukertomuksen päätelmät ja erityisesti sen lisäykset I ja II.
                     Käyttöedellytyksiin on tarvittaessa sisällytettävä riskin vähentämistä koskevia toimenpiteitä.
                     Asianomaisten jäsenvaltioiden on pyydettävä

                                 —

                                 toimittamaan erittely kaupallisesti valmistetusta teknisestä aineistosta sen toteamiseksi, onko Euroopan farmakopean (6.0) puhtausvaatimuksia noudatettu.

                           Niiden on varmistettava, että ilmoittajat toimittavat tällaiset tiedot komissiolle viimeistään 30 päivänä kesäkuuta 2010.”

         (1)  Lisätietoja tehoaineen tunnistuksesta ja erittelystä annetaan sitä koskevassa tarkastelukertomuksessa.